टाइम8 आगस्त 10:: बड’लेण्ड टेरिटरियेल काउन्सिल सुंदयै बि.टि.सि ओनसोलाव आखाइ-इसान बिफाना मोनसे मखजाथाव बिबान लानानै खामानि मावबाय थानाय नुनो मोन्दों। आखाइ इसान बिफाना बि टि सि ओनसोलनि सि दानानै रांखान्थि खामायग्रा मुलाम्फायारीफोरनि रांखान्थि जौगाखांहोनायाव मखजाथाव बिफाव लागासिनो दङ। आबादारिनि उनावनो बियो मोनसे नखर सिल्प होना बुंजायो। आथिखालाव बे नखर सिल्पनि बिहोमाया गोबांसिन जाबोगासिनो थानाय नुनो मोन्दों आरो बिनि बिहोमाया बड’लेण्ड ओनसोलजों लोगोसे सान सानजा राइजो, भारत आरो मुलुगनि गुबुन गुबुन हादोतफोरावबो गोसार लांनाय नुनो मोन्दों। बर’ आइजोफोरनि दानाय लुनाय गायनाय जोमनाय आरो आगर आखाइफोरा  मुलुग दरबाराव सहैनो हादों।